Jasenica (prítok Turca)

Jasenica je potok v hornom Turci, v západnej časti okresu Turčianske Teplice. Je to ľavostranný prítok Turca, má dĺžku 10,6 km a je tokom IV. rádu. V Žiari preteká dolinou Veľká Jasenica.

 Prameň 
Pramení v pohorí Žiar na severnom svahu Rovných lazov (701,7 m n. m.) v nadmorskej výške približne 650 m n. m.

 Smer toku 
Od prameňa tečie sprvu na krátkom úseku na severozápad, následne sa stáča na severovýchod a preteká Veľkou Jasenicou. V strednej časti doliny tečie východným smerom, v dolnej časti až k sútoku s Jasenovským potokom severoseverovýchodným smerom. Odtiaľ pokračuje k sútoku s Budišom na východ, potom tečie prechodne na sever a južne od obce Liešno sa stáča a ďalej tečie severovýchodným smerom.

 Geomorfologické celky  
Žiar, geomorfologický podcelok Vyšehrad
Turčianska kotlina

 Prítoky  
pravostranné: Lazný potok (0,5 km), Rovné lazy, dva krátke prítoky zo severozápadného svahu Košariska (685,3 m n. m.), Košarisko (0,9 km), Horniacka (0,3 km), Budiš
ľavostranné: krátky prítok z oblasti Pod stĺpom, Uhliskový jarok (0,5 km), Kamenný jarok (0,9 km), Žliabok (1,2 km), Jasenovský potok, Rudniansky potok, Lúčky, Briešťanka

 Ústie  
Do Turca sa vlieva východne od obce Slovenské Pravno v nadmorskej výške cca 454 m n. m.

 Obce  
Jasenica preteká katastrálnym územím týchto obcí:
Budiš (aj okrajom intravilánu)
Rudno
Liešno
Kaľamenová (aj okrajom intravilánu)
Slovenské Pravno

 Referencie 

Kategória:Potoky na Slovensku
Kategória:Povodie Turca
Kategória:Vodné toky v Žiari
Kategória:Vodné toky v Turčianskej kotline
Kategória:Vodné toky v okrese Turčianske Teplice